З  А  П  О  В  Е  Д
№ Р - 976/19.11.2024 г.

На основание чл. 29, ал. 3 и ал. 4 от Правилника за прилагане на Закона за публичните предприятия във връзка с т. 11 от Приложение № 1 към същия правилник и Решение по Протокол № 25 от 14.11.2024 г. от заседание на Съвета на директорите на УМБАЛ „Света Марина” ЕАД,

Н А Р Е Ж Д А М:

1. Да бъде проведен конкурс за отдаване по наем за срок от три години на следния недвижим имот, собственост на УМБАЛ „Света Марина” ЕАД (Възложителя):
1.1.	Кафе-сладкарница и пристройка към същата кафе-сладкарница, функционално свързани, които могат да се използват и за столово хранене за служители, пациенти и гости на Възложителя, представляващи един обект с общ идентификатор по КККР-Варна № 10135.2555.2677.18., находящ се в двора пред централния вход на основната сграда на УМБАЛ „Света Марина” ЕАД, с площ на кафе-сладкарницата от 141.60 кв. м. и с площ на пристройката към същата кафе-сладкарница от 62.00 кв. м., а по КККР-Варна с обща площ на целия недвижим имот от 219 кв. м. Минималната месечна наемна цена за обекта е 2 500.00 лв., без ДДС.
2.	Обектът може да се експлоатира само по предназначението, указано в описанието му.
3.	В наемната цена не са включени консумативни разходи за електроенергия, топлоенергия, вода, телефон, текущи ремонти, реконструкции и преустройства, необходими за осъществяване на дейността, които ще се заплащат отделно от наемателя. Бъдещият наемател ще оборудва за своя сметка наетия имот, с което да осигури функционирането му.
4.	До конкурса се допускат български физически и юридически лица, регистрирани като търговци, съгласно действащото законодателство, които нямат просрочени задължения към УМБАЛ „Света Марина” ЕАД.
5.	Кандидатите представят депозит за участие в конкурса в размер 10 % (десет процента) от обявената минимална месечна наемна цена за съответния имот. Депозитът следва да бъде внесен в „Главна каса” на Възложителя, гр. Варна ул. “Хр. Смирненски” № 1. Внасянето на депозита може да се извърши всеки работен ден, от 9 до 16 ч., считано от датата на публикуването на настоящата заповед, до последния работен ден, предхождащ провеждането на конкурса.
6.	Възложителят има право да задържи за себе си депозита за участие в конкурса, когато кандидатът: 
 6.1. оттегли предложението си след изтичане на срока за подаване на предложенията;
 6.2. е определен за изпълнител, но не внесе депозит в размер на наемната цена за един месец и/или откаже да сключи договор за наем.
Депозитите за участие се освобождават след сключването на договор за наем, при поискване от съответния кандидат. Възложителят освобождава депозитите без да дължи лихви за периода, през който средствата са престояли при него.
7.	Конкурсът ще се проведе на 05.12.2024г., в централната сграда на УМБАЛ “Света Марина” ЕАД, гр. Варна, бул. “Хр. Смирненски” № 1 от 10.00 ч., при закрито заседание.
8.	Оглед на предлагания за отдаване под наем обект може да се извърши всеки работен ден от 11 до 14 ч., считано от 2-ия ден от датата на публикуването на настоящата заповед до последния работен ден, предхождащ провеждането на конкурса, срещу документ за закупена конкурсна документация, след предварителна заявка на тел.: 052/978 500.
9.	Документацията за конкурса може да бъде закупена от деловодството на болницата всеки работен ден от 10.00 ч. до 15.30 ч., считано от датата на публикуването на настоящата заповед, до последния работен ден, предхождащ провеждането на конкурса. Цената на документацията е 6 лева с включен ДДС и се заплаща на „Главна каса”. В същия срок от „Главна каса” се получава удостоверението по т. 10.9. по-долу.
10.	Кандидатите следва да представят следните документи:
10.1.	Оферта по образец.
10.2.	Информация за единен идентификационен код съгласно чл. 23 от Закона за търговския регистър и регистъра на юридическите лица с нестопанска цел;
10.3.	Платежен документ, в оригинал или заверено копие, удостоверяващ че кандидатът е платил депозит за участие в конкурса;
10.4.	Платежен документ, в оригинал или заверено копие, удостоверяващ че кандидатът е закупил конкурсната документация;
10.5.	Нотариално заверено пълномощно, съдържащо точно посочване на действията, които пълномощникът има право да извършва, когато заявлението се подава от лице, различно от кандидата, или законния представител на кандидата;
10.6.	Удостоверение от НАП за липса на задължения към държавата, издадено след 30.09.2024 г. (В случай, че кандидатът има парични задължения към държавата, установени с влязъл в сила акт на компетентен орган, или задължения към осигурителни фондове, същият следва да представи документ от компетентния орган за допуснато разсрочване или отсрочване на задълженията);
10.7.	Декларации за липса на определени обстоятелства – по образец, част от конкурсната документация;
10.8.	Удостоверение за липса на просрочени задължения към Възложителя, издадено след датата на публикуване на настоящата заповед;
10.9. Минимум две препоръки от различни контрахенти, всяка от които да удостоверява опит в областта на столовото хранене от минимум 5 год. при съответния контрахент и минимум две препоръки от различни контрахенти, всяка от които да удостоверява опит в областта на диетично-лечебното хранене от минимум 5 год. при съответния контрахент. В препоръките трябва да бъде потвърдено, че кандидатът е осигурявал столово хранене, отговарящо по количество, качество и калорийност на изискванията на рационалното хранене в съответствие на „Сборник рецепти за заведенията за обществено хранене”, изд. Техника, 1995 г., съответно диетично-лечебното хранене, което отговаря на рецептурниците за диетично хранене в Република България „Сборник рецепти за диетични ястия за заведенията за обществено хранене и лечебно-профилактичните заведения”, изд. Техника, 1984 г.;
	10.10.  Минимум два сключени договора за болнично хранене и минимум два договора за столово хранене, действащи в настоящия момент и сключени с контрахент, различен от Възложителя, ведно с актуално Удостоверение за регистрация на обект тип „Кухня - майка” на територията на Община Варна и актуално Удостоверение за регистрация на обект тип „Учрежденски стол” на територията на Община Варна.
	10.11. Сертификат за управление на качеството ISO 9001:2015 приложим за столово и студентско хранене, ресторантьорство, кетъринг, организация и реализация на болнично и детско хранене
	10.12. Декларация за наличие на нужния брой постоянно наети работници по трудов договор с необходимата квалификация и професионален опит, с оглед експлоатацията на обекта по предназначението му;
10.13. Декларация за наличие на собствена професионална техника (кухненско оборудване), с оглед експлоатацията на обекта по предназначението му.
11.	Обстоятелствата, посочени в предходната точка, които се отнасят за физически лица, следва да се удостоверяват за управителите или за членовете на управителните органи на кандидатите - юридически лица.
12.	Непредставянето на посочените в т. 10 документи в съответната форма, е основание кандидатът да бъде декласиран.
13. Участниците в конкурса представят документите по т. 10. и предложенията си за наемна цена в запечатан плик. Пликовете се подават в деловодството на Болницата всеки работен ден от 9 до 16 ч., считано от 3-ия ден от датата на публикуването на настоящата заповед до последния работен ден, предхождащ провеждането на конкурса.
14.   Критерий за оценка на предложенията – най-висока предложена наемна цена.
Спечелилият конкурса участник следва да заплати депозит в размер на една месечна наемна цена, по сметката на Възложителя, не по-късно от датата на сключване на договора за наем. В случай, че това не стане, съответният участник ще бъде отстранен от конкурса. Възложителят ще се обърне към класирания втори кандидат, с предложение за сключване на договор и заплащане на депозит, а при евентуален отказ и от него, Възложителят ще се обърне към следващия класиран поред.